**KLAIPĖDOS MIESTO SAVIVALDYBĖS**

**ADMINISTRACIJA**

### **VYSTOMOJO BENDRADARBIAVIMO IR HUMANITARINĖS PAGALBOS TEIKIMO KOMISIJOS POSĖDŽIO**

#### PROTOKOLas

2022-03-22 Nr. ADM1-94

Klaipėda

Posėdis įvyko 2022-03-22, 10.00 val.

Posėdžio pirmininkas – Andrius Dobranskis, savivaldybės administracijos direktoriaus pavaduotojas.

Posėdžio sekretorė – Loreta Rogovaja, Bendrojo skyriaus vyriausioji sekretorė referentė.

Dalyvavokomisijos nariai: Snieguolė Kačerauskaitė, laikinai vykdanti Strateginio planavimo skyriaus vedėjo funkcijas, Kristina Petraitienė, Finansų skyriaus vedėja, Modestas Vitkus, Savivaldybės tarybos ir mero sekretorius.

Posėdyje dalyvavo turto valdymo skyriaus vedėjas Edvardas Simokaitis.

DARBOTVARKĖ. Dėl humanitarinės pagalbos teikimo Ukrainai (Ukrainos organizacijai Help Ukraine! Center“ (HELPUKRAINE.CENTER).

SVARSTYTA. Dėl humanitarinės pagalbos teikimo Ukrainai (Ukrainos organizacijai „Help Ukraine! Center“ (HELPUKRAINE.CENTER).

Andrius Dobranskis informavo, kad 2022-03-21 gautas Lietuvos Respublikos garbės konsulato Odesoje prašymas skirti humanitarinę pagalbą transporto priemonėmis Ukrainos organizacijai Help Ukraine! Center“ (HELPUKRAINE.CENTER).

Prašymo kriterijai atitinka aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų vystomojo bendradarbiavimo veiklos įgyvendinimo tvarkos aprašo patvirtinimo“ ir Lietuvos Respublikos vystomojo bendradarbiavimo ir humanitarinės pagalbos įstatymo reikalavimus ir kriterijus.

Edvardas Simokaitis informavo, kad savivaldybė, kaip humanitarinę pagalbą, galėtų perduoti dvi jai nuosavybės teise priklausančias transporto priemones:

1. Autobusą „Neoplan N 2216 SHD“ – valstybinis Nr. JCU 806 (likutinė vertė 12 748,28 Eur);

2. Mikroautobusą „Mercedes Benz/313“ – valstybinis Nr. BCA103 (likutinė vertė 0,00 Eur).

Taip pat VšĮ Klaipėdos greitosios medicininės pagalbos stotis, kaip humanitarinę pagalbą, galėtų perduoti vieną jai nuosavybės teise priklausantį mikroautobusą „Renault Master“, kurio likutinė vertė 0,00 Eur

Edvardas Simokaitis informavo, kad 2022-03-22 yra gautas Užsienio reikalų ministerijos pritarimas humanitarinės pagalbos suteikimui.

Ukrainos vicepremjero ir Laikinai okupuotų teritorijų reintegracijos ministro raštu patvirtinama, kad ministerija tiesiogiai bendradarbiauja su Ukrainos organizacijai „Help Ukraine! Center“ (HELPUKRAINE.CENTER)

Andrius Dobranskis siūlo skirti humanitarinę pagalbą labdaros organizacijai HELPUKRAINE.CENTER, perduodant jai nurodytas transporto priemones, kurių bendra likutinė vertė 12 748,28 Eur.

NUTARTA (vienbalsiai). Rekomenduoti savivaldybės administracijos direktoriui suteikti skubią humanitarinę pagalbą, perduodant nurodytas dvi Klaipėdos miesto savivaldybei priklausančias transporto priemones ir vieną VšĮ Klaipėdos greitosios medicininės pagalbos stočiai priklausančią transporto priemonę Ukrainos organizacijai Help Ukraine! Center“ (HELPUKRAINE.CENTER).

|  |  |
| --- | --- |
| Posėdžio pirmininkas | Andrius Dobranskis |
| Posėdžio sekretorė | Loreta Rogovaja |